तेलंगाना मुद्दे पर पीएम, सोनिया ने किया विचार-विमर्श  
सू़त्रों के मुताबिक कांग्रेस महासचिव गुलाम नबी आजाद को अपना इस्तीफा सौंप चुके सांसदों के साथ नए सिरे से बातचीत करने के लिए कहा गया है।
प्रधानमंत्री मनमोहन सिंह और कांग्रेस अध्यक्ष सोनिया गांधी ने संसद के आगामी मॉनसून सत्र से पहले विवादित तेलंगाना राज्य के गठन की मांग और इस क्षेत्र से आने वाले कांग्रेसी सांसदों के इस्तीफा दिए जाने के मामले को लेकर विचार-विमर्श किया।  सू़त्रों के मुताबिक कांग्रेस महासचिव गुलाम नबी आजाद को अपना इस्तीफा सौंप चुके सांसदों के साथ नए सिरे से बातचीत करने के लिए कहा गया है। गौरतलब है कि तेलंगाना क्षेत्र के कांग्रेसी सांसदों ने अलग राज्य के गठन में देरी किए जाने को लेकर अपना इस्तीफा लोकसभा अध्यक्ष को सौंप दिया था।  एक घंटे तक चली इस बैठक में कांग्रेस कोर समूह के लोगों ने भाग लिया। इसमें वित्तमंत्री प्रणब मुखर्जी, गृहमंत्री पी चिदंबरम और कांग्रेस अध्यक्ष सोनिया गांधी के राजनीतिक सचिव अहमद पटेल शामिल थे।